"Elke seun het die reg om te weet wat met hom aan die gebeur is wanneer hy merk dat sy huismense hom nie meer mooi verstaan nie, sy liggaam vir hom nuut word en hy skielik met ander oë na meisies kyk.
'Wat seuns wil weet' het ook welkome en praktiese wenke: Hoe gaan jy te werk om 'n eerste afspraak met 'n meisie te reël? Hoe tree jy teenoor haar ouers op? Hoe laat jy die geselskap vlot? En hoe gemaak as dit by afsê kom? 'n Hele hoofstuk word gewy aan dié vrae waarop seuns selde 'n antwoord kry omdat hulle ni die vrymoedigheid het om te vra nie. Met sy illustrasies is 'Wat seuns wil weet' 'n myn van inligting vir ouens wat meer wil weet.